
NUOMOS SUTARTIS NR. PS-XX
I. SPECIALIOJI DALIS

2026 m.              d.

Klaipėda
Lietuvos kariuomenės (toliau – LK) Specialiųjų operacijų pajėgų Kovinių narų tarnyba (toliau – KNT), atstovaujama KNT vado, veikiančio pagal KNT nuostatus, patvirtintus krašto apsaugos ministro 2015 m. rugpjūčio 18 d. įsakymu Nr. V-835 (toliau – Nuomininkas), ir                                                                                         .........................................................................veikiančio (-ios) pagal įgaliojimą ir įmonės įstatus (toliau – Nuomotojas), toliau kartu šioje sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu sudarė šią nuomos sutartį, toliau vadinamą „Sutartimi“, ir susitarė dėl toliau išvardintų sąlygų:
	1. Sutarties objektas.

Nuomotojas įsipareigoja Sutartyje nustatytomis sąlygomis išnuomoti naudotis krantinės ruožą, gretimą teritoriją ir su jų naudojimu susijusią infrastruktūrą (toliau – nuomos objektas), atitinkančiais Sutarties 2 priede „Krantinės ir gretimos infrastruktūros nuomos bei logistinio aptarnavimo paslaugų techninė specifikacija“(toliau – 2 priedas) pateiktas technines specifikacijas. Nuomininkas įsipareigoja priimti Sutarties 2 priede pateiktą technines specifikacijas atitinkantį nuomos objektą ir sumokėti (mokėti) Sutartyje nustatyta tvarka.

	2. Sutarties vertė ir nuomos įkainiai.
2.1. Bendra Sutarties vertė visam Sutarties galiojimo laikotarpiui, įskaitant galimus Sutarties pratęsimus, negali viršyti 84 699,00 EUR su PVM.
2.2. Nuomos kainos nurodytos (detalizuotos) Sutarties 1 ir 3 prieduose. Pasikeitus pridėtinės vertės mokesčio tarifui, nuomos kainos perskaičiuojamos Sutarties bendrojoje dalyje nustatyta tvarka.
2.3. Nuoma apmokama pagal faktiškai suteiktų paslaugų apimtį.
2.4. Techninėje specifikacijoje nustatyti nuolatiniai infrastruktūros reikalavimai yra įtraukti į nuomos kainą, jei kainininke nenumatyta kitaip.
2.5. Nuomininkas neįsipareigoja naudotis nuomos objektu visą Sutarties galiojimo laikotarpį ar išnaudoti visos maksimalios Sutarties vertės.

	3. Nuomos objekto vieta, naudojimosi laikotarpis ir naudojimosi tvarka:
3.1. Nuomos objekto vieta – Klaipėdos valstybinio jūrų uosto teritorijoje esantis Nuomotojo pasiūlytas krantinės ruožas, gretima teritorija ir su jų naudojimu susijusi infrastruktūra, atitinkantys Sutarties 2 priede nustatytus reikalavimus.

3.2. Planuojamas naudojimosi nuomos objektu laikotarpis – 12 (dvylika) mėnesių.

3.3. Nuomos objekto naudojimosi laikotarpio pradžia laikoma faktinio Nuomininko personalo, transporto priemonių, technikos, įrangos, konteinerių ar mažųjų laivų / katerių naudojimosi nuomos objektu pradžios diena arba Šalių raštu suderinta naudojimosi nuomos objektu pradžios diena, priklausomai nuo to, kuri iš šių aplinkybių įvyksta anksčiau.
3.4. Nuomotojas privalo užtikrinti nepertraukiamą galimybę naudotis nuomos objektu visą faktinio naudojimosi nuomos objektu laikotarpį, išskyrus nenugalimos jėgos aplinkybių atvejus.

3.5. Nuomotojas privalo užtikrinti Nuomininko turto, įrangos ir konteinerių, esančių nuomos objekte, apsaugą visą faktinio naudojimosi nuomos objektu laikotarpį.

3.6. Nuomotojas privalo užtikrinti netrukdomą Nuomininko personalo, transporto priemonių ir aptarnaujančio personalo patekimą į nuomos objektą 24 valandas per parą, 7 dienas per savaitę.

	4. Apmokėjimo tvarka:

4.1. Nuomininkas už naudojimąsi nuomos objektu atsiskaito Nuomotojui Sutarties bendrosios dalies 4.1 punkte nustatyta tvarka.
4.2. Apmokėjimas už faktiškai suteiktas paslaugas vykdomas pagal Sutarties 1 ir 3 prieduose nurodytus įkainius. Pagrindinis dokumentas sąskaitai faktūrai išrašyti yra Sutarties priedas Nr. 3.
4.3. Avansinis apmokėjimas nenumatytas.
4.4. PVM sąskaitas faktūras Nuomotojas pateikia informacinės sistemos „SABIS“ priemonėmis.
4.5. Suteiktos paslaugos fiksuojamos mėnesiniame suteiktų paslaugų akte Nr. 3. PVM sąskaita faktūra teikiama tik pasirašius arba suderinus suteiktų paslaugų aktą.
4.6. Jeigu nuomos objektu atitinkamą kalendorinį mėnesį naudojamasi ne visą mėnesį, įskaitant naudojimosi nuomos objektu pradžios, pabaigos, Sutarties nutraukimo ar kitus faktinio naudojimosi laikotarpio pasikeitimo atvejus, mokėtina suma už atitinkamą mėnesį apskaičiuojama proporcingai faktiniam naudojimosi nuomos objektu dienų skaičiui. Apskaičiuojant mokėtiną sumą, Sutarties priede Nr. 1 nurodytas mėnesio įkainis dalijamas iš atitinkamo kalendorinio mėnesio kalendorinių dienų skaičiaus ir dauginamas iš faktinio naudojimosi nuomos objektu dienų skaičiaus. Faktinis naudojimosi dienų skaičius nurodomas mėnesiniame suteiktų paslaugų akte.

	5. Papildomos Sutarties nutraukimo sąlygos.

5.1. Nuomotojui neužtikrinant galimybės naudotis nuomos objektu Sutartyje nustatyta tvarka ilgiau kaip 3 (tris) kalendorines dienas, Nuomininkas turi teisę vienašališkai nutraukti Sutartį Sutarties bendrojoje dalyje nustatyta tvarka.
5.2. Kiti vienašalio Sutarties nutraukimo atvejai numatyti Sutarties bendrosios dalies 8.2 punkte.

	6. Nuomos objekto atitikties reikalavimai. 
Nuomos objektas turi atitikti Sutartyje, jos 1 priede ir 2 priede nustatytus reikalavimus.

	7. Nuomos objekto neatitikimo šalinimas. 
7.1. Nuomotojas privalo užtikrinti, kad nuomos objektas visą faktinio naudojimosi laikotarpį atitiktų Sutarties ir jos 2 priedo reikalavimus.

7.2. Nuomininkui nustačius nuomos objekto neatitikimus Sutarties ar Techninės specifikacijos reikalavimams, Nuomotojas privalo ne vėliau kaip per 3 (tris) darbo dienas nuo Nuomininko pranešimo gavimo dienos pašalinti nustatytus neatitikimus.

7.3. Jeigu nustatyti nuomos objekto neatitikimai negali būti pašalinti per 7.2 punkte nustatytą terminą, Nuomotojas privalo imtis alternatyvių techninių ar organizacinių priemonių, užtikrinančių Nuomininkui galimybę nepertraukiamai naudotis nuomos objektu.

	8. Sutarties įvykdymo užtikrinimas.
8.1. Sutarties įvykdymui užtikrinti draudimo bendrovės laidavimo rašto arba banko garantijos nebus reikalaujama.

	9. Kitos sąlygos:

9.1. Sutarties bendrosios dalies 10.1 punkte nurodytų Šalių iš anksto sutartų minimalių nuostolių dydis yra - 0,1%

9.2. Sutarties bendrosios dalies 10.2 punkte nurodytų Šalių iš anksto sutartų minimalių nuostolių dydis yra  0,2 %  
9.3. Sutarties bendrosios dalies 10.3 punkte numatytų Šalių iš anksto sutartų minimalių nuostolių dydis –0,2 %

9.4. Sutarties bendrosios dalies 10.4 punkte numatytų Šalių iš anksto sutartų minimalių nuostolių dydis – 7 % Sutarties kainos/bendros pasiūlymo kainos be PVM.
9.5. Nenugalimos jėgos aplinkybių trukmė – 30 dienų, taikant Sutarties bendrosios dalies 8.1.2. punkto sąlygas.
9.6. Nuomotojas, vykdydamas sutartį, privalo laikytis Lietuvos Respublikos teisės aktuose nustatytų aplinkos apsaugos ir žaliųjų pirkimų reikalavimų.
9.6.1. Nuomotojas, užtikrindamas naudojimosi nuomos objektu galimybę, turi siekti mažinti neigiamą poveikį aplinkai ir popierinių dokumentų naudojimą.
9.6.2. Šalys tarpusavio komunikacijai ir dokumentų apsikeitimui prioritetą teikia elektroninėms priemonėms.
9.7. Nuomotojo atstovas: –..............el. paštas: ..................tel. + 370
9.8. Nuomininko atstovas: – 8363 ruslanas@mil.lt tel. 870670604
9.9. Sutarties priedai:

9.9.1. Nr. 1 priedas – „Nuomos kainininkas“.
9.9.2. Nr. 2 priedas – „Krantinės ir gretimos infrastruktūros nuomos bei logistinio aptarnavimo paslaugų techninė specifikacija“.
9.9.3. Nr. 3 priedas – „Nuomos ir susijusių paslaugų suteikimo aktas“

	10. Sutarties įsigaliojimas/galiojimo terminas/ pratęsimas. 

10.1. Sutartis įsigalioja nuo jos pasirašymo dienos ir galioja 12 (dvylika) mėnesių.
10.2. Šalių rašytiniu susitarimu Sutartis gali būti pratęsta ne daugiau kaip 2 kartus, kiekvieną kartą ne ilgesniam kaip 12 mėnesių laikotarpiui. Bendras Sutarties galiojimo terminas negali viršyti 36 mėnesių. Sutarties pratęsimas nedidina Sutarties 2.1 punkte nurodytos maksimalios Sutarties vertės.

	11. Nuomininko rekvizitai
PIRKĖJAS:

Kovinių narų tarnyba

Liepojos g. 5 Klaipėda

Įmonės kodas 302339276

Tel. 870670604
El. paštas: ruslanas@mil.lt
MOKĖTOJAS:

Lietuvos kariuomenė

Šv. Ignoto g. 8/29, LT-01121 Vilnius

Įmonės kodas 188732677

Tel. (85) 2785081

Faksas : (85) 2785286

PVM mokėtojo kodas LT887326716

A.s. LT62 404000 63610 001175

Banko pavadinimas: Lietuvos Respublikos finansų ministerija.
	12. Nuomotojo rekvizitai
Pavadinimas:
Adresas:
Įmonės kodas: 
PVM kodas: 
Tel. +370  
El. paštas: 
Bankas: 
A/s LT

A. V.
 NUOMOS SUTARTIS NR. PS-XX
II. BENDROJI DALIS

1. Sąvokos

1.1. Šioje sutartyje naudojamos pagrindinės sąvokos:

1.1.1. Sutartis – šios nuomos sutarties bendroji ir specialioji dalys, nuomos sutarties priedai. 

1.1.2. Sutarties Šalys - Nuomininkas ir Nuomotojas:

1.1.2.1. Nuomininkas – tai Sutarties šalis, kurios rekvizitai nurodyti Sutartyje, nuomojantis nuomos objektą šioje Sutartyje nurodytomis sąlygomis;

1.1.2.2. Nuomotojas – tai Sutarties šalis, kurios rekvizitai nurodyti Sutartyje, išnuomojantis nuomos objektą šioje Sutartyje nurodytomis sąlygomis.

1.1.3. Gavėjas – Nuomininko padalinys, nurodytas Sutarties specialiojoje dalyje arba Sutarties priede, kuriam pristatomos išnuomojamas nuomos objektas.

1.1.4. Trečiasis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties šalis ir Gavėjas
1.1.5. Licencijos - visos reikalingos licencijos ir/arba leidimai būtini Sutarties vykdymui.
1.1.6. Sutarties objektas – daiktai (toliau – nuomos objektas) ir visos su jų nuoma susijusios paslaugos (personalo apmokymai, instaliavimas, įdiegimas, pristatymas ir kt.), dėl kurių Sutarties šalys susitarė Sutarties specialiojoje dalyje ir kurie atitinka Nuomininko nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Nuomotojas įsipareigoja sumokėti Nuomininkui, jeigu prievolė neįvykdyta arba netinkamai įvykdyta.

1.1.8. Kainodaros taisyklės – sutartyje nustatyta kaina ar sutarties kainos apskaičiavimo bei kainos koregavimo taisyklės.

1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.

1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 

1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 

1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.

1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina/ įkainiai/kainodaros taisyklės

2.1. Sutarties kaina/įkainiai - pinigų suma, kurią Nuomininkas Sutartyje nustatyta tvarka ir terminais įsipareigoja sumokėti Nuomotojui.

2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi nuomos objekto nuomai taikomo PVM/akcizų tarifas. Perskaičiuota kaina/įkainiai įforminami raštišku Šalių susitarimu (jei spec. dalyje nurodyta, kad ši sąlyga taikoma).

2.3. Įkainiai keičiami vadovaujantis Sutarties priede nustatytomis kainodaros taisyklėmis. Perskaičiuoti įkainiai įforminami raštišku Šalių susitarimu.

2.4. Nuomotojas į Sutarties kainą/ nuomos objekto nuomos įkainius privalo įskaičiuoti visas su nuomos objekto tiekimu susijusias išlaidas ir mokesčius, įskaitant, bet neapsiribojant:

2.4.1. logistikos (transportavimo) išlaidas;

2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su išnuomojamu nuomos objekto tiekimu susijusias išlaidas;

2.4.3. visas su dokumentų, kurių reikalauja Nuomininkas, rengimu ir pateikimu susijusias išlaidas;

2.4.4. pristatyto nuomos objekto surinkimo vietoje ir/arba paleidimo, ir/arba priežiūros išlaidas;

2.4.5. aprūpinimo įrankiais, reikalingais pristatyto nuomos objekto surinkimui ir/arba priežiūrai, išlaidas;

2.4.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;

2.4.7. nuomos objekto remonto išlaidas, kokybės garantijos laikotarpiu.

2.5. Užsienio valiutų kursų svyravimo, gamintojų kainų keitimo rizika tenka Nuomotojui.

3. Nuomos objekto tiekimo terminai ir sąlygos

3.1. Nuomos objektas pristatomas Sutarties specialiojoje dalyje (arba Sutarties priede (-uose) numatytais terminais ir tvarka.

3.2. Nuomos objektą Nuomotojas pristato savo rizika be papildomo apmokėjimo. Nuomininkas valdymo ir naudojimosi teisę į išnuomojamą nuomos objektą įgyja abiem Šalims pasirašius perdavimo-priėmimo aktą, kuris pasirašomas tik tuo atveju, jeigu nuomos objektas yra kokybiškas ir atitinka Sutartyje ir jos priede (-uose) joms nustatytus reikalavimus (jeigu perdavimo-priėmimo aktas nepasirašomas, spec. dalyje nurodomas kitas dokumentas, kuris bus pasirašomas patvirtinant nuomos objekto  perdavimą-priėmimą)). Kai pristatytas nuomos objektas yra kokybiškas ir atitinka Sutartyje ir jos priede (-uose) jam nustatytus reikalavimus, dokumentas, patvirtinantis nuomos objekto perdavimą-priėmimą, turi būti pasirašomas ne vėliau kaip per 5 darbo dienas. 

3.3. Nuomotojui pristačius mažesnį nuomojamo objekto kiekį negu nurodyta Sutartyje/paraiškose/užsakymuose, Nuomininkas grąžina Nuomotojui pristatytą nuomos objekto kiekį bei laikoma, kad nuomos objektas nebuvo pristatytas, o Nuomotojui (jeigu dėl to praleidžiamas nuomos objekto pristatymo terminas) taikomos Sutarties bendrosios dalies 10.1 punkte numatytos sankcijos. 

3.4. Nuomotojas įsipareigoja po Sutarties įsigaliojimo Sutarties specialioje dalyje nurodytais terminais:

3.4.1. parengti, pagaminti, suderinti su Nuomininku ir patvirtinti išnuomojamo nuomos objekto darbinius etalonus (2 egz., vienas - Nuomininkui, antras – Nuomotojui), kurie atitiktų Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma);

3.4.2. suderinti su Nuomininku nuomos objekto naudojimo (priežiūros) instrukciją, kuri pateikiama kartu su nuomos objektu (jei spec. dalyje nurodyta, kad ši sąlyga taikoma).

3.5. Nuomininkas Sutarties 3.4 punkte nurodytus nuomos objekto darbinius etalonus ir su juo pateiktus nuomos objekto gamybai naudojamų pagrindinių ir pagalbinių medžiagų pavyzdžius Nuomotojui grąžina tik tada, kai Nuomotojas būna įvykdęs visus sutartinius įsipareigojimus, įskaitant garantinius įsipareigojimus.

3.6. Jeigu Sutarties galiojimo metu nuomos objekto gamintojas pakeičia/atnaujina šia Sutartimi nuomojamo nuomos objekto modelį/pavadinimą, kuris yra nurodytas Sutartyje, Nuomotojas turi teisę, prieš tai suderinęs su Nuomininku ir su juo pasirašęs papildomą susitarimą, pateikti naujo modelio/pavadinimo nuomos objektą. Naujo modelio/pavadinimo nuomos objektas turi atitikti Sutartyje ir jos priede (-uose) išnuomojamam nuomos objektui nustatytus reikalavimus, o jo techniniai duomenys negali būti prasteni už techninius duomenis nuomos objekto, dėl kurio nuomos buvo sudaryta Sutartis. Naujo modelio nuomos objektas privalo būti suderinamas su kitais pagal šią Sutartį nuomojamu ir Nuomininkui jau perduotu nuomos objektu. Nuomos kaina, pateikus naujo modelio/pavadinimo nuomos objektą, nesikeičia.

4. Mokėjimo terminai ir sąlygos

Nuomotojui sumokama, kai sutarties objektas atitinkantis Sutartyje ir jos priede (-uose) nustatytus reikalavimus perduodamas Nuomininkui, abiem Šalims pasirašius dokumentą, patvirtinantį nuomos objekto perdavimą-priėmimą, per 30 (trisdešimt) dienų nuo sąskaitos gavimo dienos (sąskaita faktūra turi būti pateikiama remiantis Viešųjų pirkimų įstatymo 22 straipsnio 3 dalyje numatytomis elektroninėmis priemonėmis). Nuomininkui vėluojant atsiskaityti šiame punkte numatytu terminu, Nuomininkas, Nuomotojui pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą. 
5. Nuomos objekto kokybė

5.1. Nuomos objektas turi atitikti Sutartyje ir jos priede (-uose) nurodytus reikalavimus. 

5.2. Nuomos objekto perdavimo-priėmimo metu nustačius jo neatitikimą Sutartyje ir jos priede (-uose) nustatytiems reikalavimams, nedelsiant kviečiami Nuomotojo atstovai, kuriems dalyvaujant surašomas aktas, nuomos objektas nepriimamas, o Nuomotojui taikoma sutartinė atsakomybė (šiuo atveju sutartinė atsakomybė taikoma, jeigu nuomos objekto pristatymo terminas jau pasibaigęs).

5.3. Tuo atveju, kai konfliktas dėl nuomos objekto kokybės ir jo atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas.

6. Nuomos objekto kokybės garantija

6.1. Nuomos objekto kokybę Nuomotojas privalo užtikrinti visą Sutarties specialiojoje dalyje nurodytą nuomos objekto nuomos terminą (toliau - garantinis terminas).

6.2. Garantinio termino metu Nuomotojas privalo ne vėliau kaip per Sutarties specialiojoje dalyje nustatytą terminą savo sąskaita nuomos objektą su trūkumais pakeisti nauju nuomos objektu trūkumų šalinimo laikotarpiui, atitinkančiu šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).

6.3. Kokybės garantijos termino metu Nuomotojas privalo ne vėliau kaip per Sutarties specialiojoje dalyje nustatytą terminą savo sąskaita pašalinti nuomos objekto trūkumus arba, nepavykus jų pašalinti, nuomos objektą su trūkumais savo sąskaita pakeisti nauju, atitinkančiu šioje Sutartyje ir jos priede (-uose) nustatytus reikalavimus.

6.4. Apie garantinio termino metu pastebėtus nuomos objekto trūkumus Nuomotojas informuojamas raštu (faksu arba paštu). Pareikšti pretenziją dėl nuomos objekto kokybės galima viso garantinio/tinkamumo naudoti termino galiojimo metu.

7. Nenugalimos jėgos (force majeure) aplinkybės.

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Sutarties nutraukimas

8.1. Ši Sutartis gali būti nutraukta:

8.1.1. raštišku Šalių susitarimu; 

8.1.2. nenugalimos jėgos aplinkybėms užtrukus ilgiau nei Specialiojoje sutarties dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus.
8.2. Nuomininkas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Nuomotoją, turi teisę vienašališkai nutraukti Sutartį, jeigu:

8.2.1. Nuomotojas vėluoja pristatyti nuomos objektą Sutarties specialioje dalyje nurodytu terminu; 

8.2.2. Nuomotojas nevykdo (ar informuoja, kad negalės vykdyti) sutartinio įsipareigojimo išnuomoti nuomos objektą;

8.2.3. Nuomotojas didina nuomos kainas/įkainius, išskyrus Sutarties bendrosios dalies 2.2 punkte numatytą atvejį;

8.2.4. Nuomotojas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;

8.2.5. Nuomotojas nevykdo Sutarties bendrosios dalies 11.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);

8.2.6. Nuomotojo pateiktas nuomos objektas ar jo kokybė neatitinka Sutartyje ir jos priede (-uose) nustatytų reikalavimų;

8.2.7. Nuomotojas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo;

8.2.8. Paaiškėjus, kad Sutarties galiojimo laikotarpiu Nuomotojas yra įtrauktas į Nepatikimų tiekėjų ar Melagingą informaciją pateikusių tiekėjų sąrašus; 

8.2.9. Paaiškėjus, kad Nuomotojas nėra patikimas ir kelia pavojų nacionaliniam saugumui.
8.2.10 Sutarties vykdymo metu paaiškėja, kad Pardavėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį/Viešųjų pirkimų atliekamų gynybos ir saugumo srityje įstatymo 33 straipsnio 1 dalį; 

8.2.11 Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų įstatymo 89 straipsnį/Viešųjų pirkimų atliekamų gynybos ir saugumo srityje įstatymo 50 straipsnio 6 dalį.
9. Ginčų sprendimo tvarka

9.1. Sutartis sudaryta ir turi būti aiškinama pagal Lietuvos Respublikos teisę.

9.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Nuomininko (arba jeigu Nuomininkas ne juridinis asmuo, o Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.

10. Atsakomybė

10.1. Pavėlavęs pristatyti nuomos objektą per Sutarties specialiojoje dalyje nurodytą terminą, Nuomotojas moka Nuomininkui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo nepristatyto nuomos objekto nuomos kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimo terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant sutartį. Šalių iš anksto sutartus minimalius nuostolius Nuomotojas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.

10.2. Garantinio termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.2 punkte nustatytus įsipareigojimus, Nuomotojas moka Nuomininkui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo nuomos objekto, kuris yra nepakeistas, nuomos kainos už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant savo įsipareigojimus, susijusius su nuomos objekto garantiniu terminu.

10.3. Garantinio termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.3 punkte nustatytus įsipareigojimus, Nuomotojas moka Nuomininkui 0,2 % dydžio nuo nuomos objekto, kurio trūkumai nepašalinti, ar nuomos objekto, kuris yra nepakeistas, nuomos kainos už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant savo įsipareigojimus, susijusius su nuomos objekto garantiniu terminu.

10.4. Nutraukus Sutartį dėl Sutarties bendrojoje dalyje 8.2.1, 8.2.2, 8.2.3, 8.2.4, 8.2.5, 8.2.6 punktuose, 8.2.5 (taikoma, kai Sutarties įvykdymas užtikrinimas laidavimo raštu ar garantija) punkte ar kitų Sutarties specialiojoje dalyje išvardintų priežasčių, Nuomotojas per 14 (keturiolika) dienų (skaičiuojant nuo Sutarties nutraukimo dienos) turi sumokėti Nuomininkui ne mažiau kaip 7 (septynių) % Sutarties kainos be PVM (arba bendros pasiūlymo kainos be PVM) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės. Šalių iš anksto sutartų minimalių nuostolių sumokėjimas neatleidžia Nuomotojo nuo pareigos atlyginti visus Nuomininkui patirtus nuostolius, Nuomotojui nevykdant ar netinkamai vykdant sutartį.

10.5. Nutraukus Sutartį dėl Sutarties bendrojoje dalyje 8.2.4 punkte nurodytos priežasties, Nuomotojas per 7 (septynias) dienas (skaičiuojant nuo Sutarties nutraukimo dienos) turi sumokėti Nuomininkui nuomos objekto su trūkumais nuomos kainos be PVM dydžio Šalių iš anksto sutartus minimalius nuostolius. Šalių iš anksto sutartų minimalių nuostolių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius, Nuomotojui nevykdant ar netinkamai vykdant sutartį. 
10.6. Kiti sutartinės atsakomybės taikymo Nuomotojui atvejai nurodyti Sutarties specialiojoje dalyje.

10.7. Finansavimo vėlavimas iš biudžeto yra sąlyga visiškai atleidžianti nuo civilinės atsakomybės ir palūkanų mokėjimo Nuomotojui už pavėluotą atsiskaitymą.
11. Sutarties galiojimas

11.1. Sutartis įsigalioja abiem Šalims ją pasirašius ir Nuomotojui pateikus Nuomininkui Sutarties įvykdymo užtikrinimo banko garantiją ar draudimo bendrovės laidavimo raštą (sąlyga taikoma, jeigu sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 10.4 punkte nurodytos sumos sumokėjimą (Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties bendrosios dalies 10.4 punkte nurodytą sumą Nuomininkui nutraukus Sutartį dėl bent vienos iš 8.2.1 - 8.2.67 punktuose ar kitų Sutarties specialiojoje dalyje išvardintų priežasčių). Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimamas, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 10.4 punkte) (jeigu sutarties vykdymas bus užtikrintas laidavimu arba banko garantija).

11.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Nuomotojo kaltei, įvykdyti prievolę ir sumokėti įsipareigotą sumą, pinigus pervedant į Nuomininko sąskaitą (jeigu sutarties vykdymas bus užtikrintas laidavimu arba banko garantija).

11.3. Nuomotojas ne vėliau kaip per 5 (penkias) darbo dienas po Sutarties pasirašymo pateikia Nuomininkui Sutarties bendrosios dalies 11.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas nuomos objekto tiekimo terminas ar Sutarties galiojimo terminas. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku Nuomininko patirtų nuostolių atlyginimu ir neatleidžia Nuomotojo nuo pareigos juos atlyginti pilnai. Nuomotojas taip pat turi pateikti patvirtinimą iš draudimo bendrovės, kad laidavimo raštas yra galiojantis (jeigu sutarties vykdymas bus užtikrintas laidavimu arba banko garantija). 
11.4. Jei sutarties vykdymo metu sutarties įvykdymo užtikrinimą išdavęs juridinis asmuo (bankas ar draudimo bendrovė) negali vykdyti savo įsipareigojimų (sustabdoma veikla, paskelbiamas moratoriumas ir pan.), Nuomotojas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Nuomotojas nepateikia naujo Sutarties įvykdymo užtikrinimo, Nuomininkas turi teisę nutraukti Sutartį, Sutarties bendrosios dalies 8.2.5 punkte nustatyta tvarka.

11.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Nuomotojui pateikus raštišką prašymą (jeigu sutarties vykdymas bus užtikrintas laidavimu arba banko garantija).

11.6. Sutarties sąlygos pirkimo sutarties galiojimo laikotarpiu negali būti keičiamos, išskyrus atvejus, kai pakeitimas galimas remiantis Viešųjų pirkimų įstatymo 89 straipsnio nustatomis ir neprieštarauja pagrindiniams viešųjų pirkimų principais bei tikslui. Sutarties keitimo sąlygos, atitinkančios Viešųjų pirkimų 89 straipsnio reikalavimus, privalo būti nurodytos Sutarties specialiojoje dalyje. 
11.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas nesikreipiant į Viešųjų pirkimų tarnybą. Toks sutarties sąlygų patikslinimas nebus laikomas Sutarties sąlygų keitimu.

11.8. Sutartis gali būti pratęsta Sutarties Specialiojoje dalyje nustatytomis sąlygomis.

11.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

12. Susirašinėjimas

12.1. Nuomininko ir Nuomotojo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu, faksu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.

12.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

13. Informacijos konfidencialumas, slaptumas ir asmens duomenys 
13.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 

13.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.

13.3. Nuomotojas įsipareigoja be Nuomininko išankstinio rašytinio sutikimo nenaudoti Nuomininko jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus. 
13.4. Sutartyje ir jos prieduose nurodyti asmens duomenys (vardai, pavardės, pareigos, el. paštas, ar telefono numeris) gali būti naudojami tik nustatant Šalių ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Specialiosios dalies 9.2 punkte.

13.5. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį. 

13.6. Sutartyje ir jos prieduose nurodyti asmens duomenys be atskiro kitos šalies sutikimo negali būti perduoti tretiesiems asmenims, išskyrus Nuomotojo įvardintus subtiekėjus ir Gavėją (jei toks nurodytas), kurie yra pasitelkiami sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subtiekėjas Specialiosios dalies numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 

13.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas specialiosios dalies 9 punktas. 

13.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas sutarties rezultato naudojimo tikslais. 

13.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą, Šalys viena kitą informuoja per 1 darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.

13.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.
14. Baigiamosios nuostatos

14.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio nuomotoju lietuvių ir anglų kalba ).

14.2. Šią sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis. 

14.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.

14.4. Pažeidęs šios sutarties dalies 14.3 punkte nurodytą įpareigojimą Nuomotojas moka Nuomininkui 5 proc. sutarties/pasiūlymo kainos dydžio šalių iš anksto sutartų minimalių nuostolių sumą, jeigu sutarties Specialiojoje dalyje nenustatyta kitaip.

14.5. Nuomotojas garantuoja, kad turi visas Sutarties įvykdymui reikalingas licencijas. Nuomotojas įsipareigoja atlyginti Nuomininkui nuostolius, jeigu Nuomininkui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 

14.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).

14.7. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.

14.8. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Nuomininkas  juos numato pasitelkti).

14.9. Nuomotojo paskirtas asmuo/asmenys, kurie atstovauja Nuomotojui, priiminėja ir tvirtina Nuomininko teikiamus nuomos objekto užsakymus, dalyvauja susitikimuose su Nuomininku ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 

14.10. Nuomininko paskirti asmuo/asmenys, kurie atstovauja Nuomininkui, teikia Nuomotojui nuomos objekto užsakymus, dalyvauja susitikimuose su Nuomotoju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje.

NUOMININKAS

A. V.
Priedas Nr. 1
NUOMOS SUTARTIS NR. PS-XX
„Nuomos kainininkas“

	Eil.Nr.
	Paslaugos pavadinimas
	Mato vnt.
	Kaina / įkainis / apskaičiavimo tvarka, Eur su PVM

	1
	2
	3
	4

	1.
	Teritorijos nuoma
	mėn.
	

	2.
	Krantinės rampos naudojimas
	mėn.
	

	3.
	Krovos paslauga krautuvu
	val. / operacija
	

	4.
	Valties iškėlimas / nuleidimas
	operacija
	

	5.
	20 pėdų konteinerio nuoma
	mėn. / vnt.
	

	6.
	Komunalinių atliekų konteinerio nuoma / aptarnavimas
	mėn. / vnt.
	

	7.
	Biotualeto nuoma / aptarnavimas
	mėn. / vnt.
	

	8.
	Pavojingų atliekų tvarkymas
	pagal faktą
	Pagal dokumentais pagrįstas sąnaudas

	9.
	Leidimas personalui patekti į teritoriją
	vnt.
	pagal faktą

	10.
	Leidimas transporto priemonei patekti į teritoriją
	vnt.
	pagal faktą

	11.
	Faktiškai sunaudota elektros energija
	kWh
	pagal faktą

	12.
	Faktiškai sunaudotas gėlas vanduo
	m³
	pagal faktą


Galutinė mokėtina suma už faktiškai sunaudotą elektros energiją ir gėlą vandenį apskaičiuojama pagal elektros energijos ir vandens apskaitos prietaisų rodmenis,, nurodytus Sutarties 3 priede „Nuomos ir susijusių paslaugų suteikimo aktas“. Nuomotojas kartu su PVM sąskaita faktūra arba suteiktų paslaugų aktu pateikia suvartojimą ir taikytą tarifą pagrindžiančius dokumentus.

Pagal faktą apmokamos leidimų personalui ir transporto priemonėms patekti į teritoriją išlaidos apmokamos tik pagal faktiškai patirtas ir dokumentais pagrįstas sąnaudas, be papildomo Nuomotojo antkainio, jeigu tokie leidimų mokesčiai taikomi teritorijos valdytojo ar kitų atsakingų subjektų.

A. V.
Priedas Nr. 2
NUOMOS SUTARTIS NR. PS-XX
„KRANTINĖS IR GRETIMOS INFRASTRUKTŪROS NUOMOS BEI LOGISTINIO APTARNAVIMO PASLAUGŲ TECHNINĖ SPECIFIKACIJA“
	Eil. Nr.
	Pavadinimas
	Techniniai duomenys

	1.
	1.1 Bendros nuostatos
	1.1.1. Pirkimo objektas – krantinės ir gretimos infrastruktūros nuomos bei logistinio aptarnavimo paslaugos Klaipėdos valstybinio jūrų uosto teritorijoje.
1.1.2. Paslaugos skirtos mažųjų laivų / katerių švartavimui, aptarnavimui, laikymui bei logistiniam aprūpinimui.
1.1.3. Nuomotojas turi užtikrinti krantinės, teritorijos, techninės infrastruktūros bei papildomų aptarnavimo paslaugų prieinamumą visą parą.

	2.
	2.1. Techniniai reikalavimai
	2.1.1. Reikalavimai krantinei:
2.1.1.1. Naudojamos krantinės arba krantinės ruožo ilgis turi būti ne mažesnis kaip 50 m.

2.1.1.2. Krantinės konstrukciniai parametrai, įskaitant aukštį virš vandens lygio ir apsauginių atmušų išdėstymą, turi būti tinkami mažųjų katerių, kurių borto aukštis ne didesnis kaip 2 m, saugiam švartavimui.

2.1.1.3. Krantinė turi būti pritaikyta mažųjų katerių įgulos įlaipinimo, išlaipinimo, aprūpinimo bei aptarnavimo darbams vykdyti be papildomų laikinų konstrukcijų ar specialios papildomos įrangos naudojimo.

2.1.1.4. Krantinėje turi būti sudaryta galimybė vienu metu švartuoti ne mažiau kaip du katerius, kurių ilgis iki 18 m.

2.1.1.5. Krantinėje turi būti sudaryta galimybė vykdyti katerių švartavimą bortas prie borto principu.

2.1.1.6. Krantinėje turi būti įrengta švartavimo infrastruktūra, užtikrinanti saugų mažųjų katerių švartavimą eksploatacijos metu.

2.1.1.7. Paslaugų teikimo vietoje turi būti sudaryta galimybė vykdyti kuro tiekimą laivams krantas–laivas būdu.

2.1.2. Reikalavimai teritorijai:
2.1.2.1. Prie naudojamos krantinės turi būti ne mažesnė kaip 3000 m² teritorija, skirta mažųjų katerių aptarnavimo, transportavimo, logistinio aprūpinimo bei laikino turto ir įrangos laikymo veiklai vykdyti.
2.1.2.2. Teritorijoje turi būti sudarytos sąlygos:
( lengvojo ir sunkiasvorio transporto judėjimui bei manevravimui;
( autotreilerių stovėjimui;
( konteinerių laikymui;
( įrangos ir inventoriaus sandėliavimui;
( pakrovimo ir iškrovimo darbams vykdyti.
2.1.2.3. Teritorija turi būti pritaikyta sunkiasvorio transporto ir autotreilerių, kurių ilgis iki 35 m, judėjimui bei manevravimui.

2.1.2.4. Patekimo į teritoriją infrastruktūra turi būti tinkama transporto priemonių ir autotreilerių, kurių:
( plotis – ne mažesnis kaip 4,3 m;
( aukštis – ne mažesnis kaip 4 m,
judėjimui be papildomų infrastruktūros modifikacijų.

2.1.2.5. Teritorija turi būti padengta kieta danga, tinkama sunkiasvorio transporto judėjimui, konteinerių laikymui bei krovos darbams vykdyti.

2.1.2.6. Teritorijoje turi būti sudaryta galimybė vienu metu laikyti:
( ne mažiau kaip 15 „TRICON“ tipo logistinių konteinerių;
( vieną 20 pėdų konteinerį;
( vieną 20 pėdų administracinės paskirties konteinerį.

2.1.3. Saugumo reikalavimai:
2.1.3.1. Paslaugų teikimo vieta turi būti saugoma ir su kontroliuojamu patekimu.

2.1.3.2. Paslaugų teikimo vieta turi būti aptverta arba joje turi būti įrengtos fizinės patekimo kontrolės priemonės, mažinančios neteisėto patekimo riziką.
2.1.3.3. Paslaugų teikimo vietoje turi būti įrengtos vaizdo stebėjimo priemonės.
2.1.4. Inžinerinės infrastruktūros reikalavimai:
2.1.4.1. Paslaugų teikimo vietoje turi būti užtikrintas elektros energijos tiekimas 230 V / 50 Hz.

2.1.4.2. Paslaugų teikimo vietoje turi būti sudaryta galimybė papildyti ne mažesnes kaip 1000 l talpas gėlu vandeniu.

2.1.4.3. Teritorijoje turi būti numatyta komunalinių atliekų surinkimo vieta.

2.1.4.4. Teritorijoje turi būti numatyta sanitarinių konteinerių (biotualetų) pastatymo vieta.

2.1.4.5. Teritorijoje turi būti numatyta pavojingų atliekų laikymo vieta.

2.1.4.6. Paslaugų teikimo vietoje turi būti sudarytos sąlygos pavojingų atliekų perdavimui ir tvarkymui teisės aktų nustatyta tvarka.



	3.
	3.1. Eksploatavimo reikalavimai
	3.1.1. Nuomotojas turi užtikrinti nepertraukiamą paslaugų teikimą visą faktinio naudojimosi nuomos objektu laikotarpį.
3.1.2. Nuomininko personalui ir transporto priemonėms turi būti užtikrintas patekimas į paslaugų teikimo vietą 24 valandas per parą, 7 dienas per savaitę.

3.1.3. Nuomotojas turi užtikrinti galimybę patekti į paslaugų teikimo vietą:
( iki 30 Nuomininko personalo atstovų;
( iki 10 lengvųjų transporto priemonių;
( iki 5 sunkiasvorio transporto priemonių.

3.1.4. Nuomotojas turi užtikrinti Nuomininko turto, laikomo paslaugų teikimo vietoje, apsaugą visą faktinio naudojimosi nuomos objektu laikotarpį.
3.1.5. Paslaugų teikimo vietoje turi būti užtikrinta galimybė vykdyti:
( mažųjų katerių aptarnavimo darbus;
( konteinerių laikymo ir krovos darbus;
( įrangos pakrovimo ir iškrovimo darbus.
3.1.6. Nuomotojas turi užtikrinti galimybę vykdyti katerių iškėlimo iš vandens ir nuleidimo į vandenį darbus paslaugų teikimo vietoje arba ne didesniu kaip 200 m atstumu nuo jos.

3.1.7. Katerių iškėlimo ir nuleidimo darbams turi būti užtikrinta mobili kėlimo įranga, kurios keliamoji galia ne mažesnė kaip 41 t.

3.1.8. Kėlimo įrangos pasitelkimas turi būti užtikrinamas ne vėliau kaip per 48 valandas nuo poreikio pateikimo.

A. V
Priedas Nr.3

NUOMOS IR SUSIJUSIŲ PASLAUGŲ SUTEIKIMO AKTAS NR  
2026 m.                   d.
Nuomininkas: ___________________________________________
Nuomotojas: ___________________________________________
Sutarties Nr.: PS-
Paslaugų suteikimo laikotarpis: nuo __________ iki __________

	Eil.Nr.
	Paslaugos / sąnaudų pavadinimas
	Mato vnt.
	Kiekis
	Įkainis / tarifas, Eur su PVM
	Suma, Eur su PVM
	Pastabos / pagrindžiantys duomenys

	1
	2
	3
	4
	5
	6
	7

	1.
	Teritorijos nuoma
	mėn.
	
	
	
	Naudojimosi laikotarpis: nuo ___ iki ___

	2.
	Krantinės rampos naudojimas
	mėn.
	
	
	
	Naudojimosi laikotarpis: nuo ___ iki ___

	3.
	Krovos paslauga krautuvu
	val. / operacija
	
	
	
	Pagal faktiškai suteiktą paslaugų kiekį

	4.
	Valties iškėlimas / nuleidimas
	operacija
	
	
	
	Pagal faktiškai suteiktą paslaugų kiekį

	5.
	20 pėdų konteinerio nuoma
	mėn. / vnt.
	
	
	
	Jeigu paslauga buvo teikta

	6.
	Komunalinių atliekų konteinerio nuoma / aptarnavimas
	mėn. / vnt.
	
	
	
	Jeigu paslauga buvo teikta

	7.
	Biotualeto nuoma / aptarnavimas
	mėn. / vnt.
	
	
	
	Pagal dokumentais pagrįstas sąnaudas

	8.
	Pavojingų atliekų tvarkymas
	pagal faktą
	
	
	
	Pagal dokumentais pagrįstas sąnaudas

	9.
	Leidimas personalui patekti į teritoriją
	vnt.
	
	
	
	Pagal dokumentais pagrįstas sąnaudas

	10.
	Leidimas transporto priemonei patekti į teritoriją
	vnt.
	
	
	
	

	11.
	Faktiškai sunaudota elektros energija
	kWh
	
	
	
	Pagal apskaitos prietaisų rodmenis / pagrindžiančius dokumentus

	12.
	Faktiškai sunaudotas gėlas vanduo
	m³
	
	
	
	Pagal apskaitos prietaisų rodmenis / pagrindžiančius dokumentus


Iš viso mokėtina suma už laikotarpį: __________ Eur su PVM.

Elektros energijos suvartojimas:
Pradiniai rodmenys: __________ kWh
Galutiniai rodmenys: __________ kWh
Faktiškai suvartota: __________ kWh
Taikytas tarifas: __________ Eur su PVM / kWh

Gėlo vandens suvartojimas:
Pradiniai rodmenys: __________ m³
Galutiniai rodmenys: __________ m³
Faktiškai suvartota: __________ m³
Taikytas tarifas: __________ Eur su PVM / m³

Prie šio akto pridedami suvartojimą, taikytus tarifus ir kitas pagal faktą apmokamas sąnaudas pagrindžiantys dokumentai:





Pastabos dėl suteiktų paslaugų apimties, kokybės, suvartojimo ar taikytų tarifų:





Jeigu šiame akte pastabos nenurodytos, laikoma, kad šiame akte nurodytos paslaugos suteiktos tinkamai, o faktiniai kiekiai, suvartojimas, taikyti tarifai ir pagal faktą apmokamos sąnaudos Šalių suderinti.
Šalys patvirtina, kad Nuomotojas šiame akte nurodytu laikotarpiu suteikė, o Nuomininkas priėmė šias nuomos ir susijusias paslaugas:

NUOMININKAS:                                                                                                       NUOMOTOJAS:

